20. godišnjica McDonaldsa u Rusiji
McDonald's u ruskim gradovima trenutno ima 60 restorana. Na daljnju ekspanziju planira potrošiti 135 milijuna dolara
Trebalo je 14 godina intenzivnih pregovora da bi McDonald’s dobio dopuštenje za dolazak u Sovjetski Savez. Dok kompanija obilježava 20-tu godišnjicu otvaranja prvog objekta u tadašnjem Sovjetskom Savezu, glavni direktor James Skinner objavio je da će McDonald’s do kraja godine u Rusiji otvoriti još 45 restorana. George Cohon utemeljitelj je McDonald’sa i u Rusiji i Kanadi. On kaže da su pregovori bili vrlo spori, ako ne i bolni. Khamzat Khasbulatov bio je šef prvog McDonald’sa u Sovjetskom Savezu, a danas je predsjednik McDonald'sa za cijelu Rusiju. On kaže da je u odnosu na današnju situaciju politički sustav 1990. godine bio potpuno drugačiji, ekonomija je bila različita, zemlja se drugačije zvala. Bilo je nemoguće predvidjeti što će budućnost donijeti. Čak ni valuta nije bila konvertibilna zbog hiperinflacije. Unatoč svemu, mušterije su na otvaranju čekale u redu, neki gotovo deset sati na temperaturama ispod nule, sve kako bi osjetili okus najpopularnije američke brze hrane. Natalija Koleskinova izjavila je za rusku državnu televiziju da je McDonalds bio za nju - prvi okus slobode. Ona kaže da su, kao i sa svakim drugim velikim događajem u Moskvi, pred McDonalds došli građani iz svih dijelova Moskve i izvan grada. Prema njenom mišljenju, McDonalds je imao važnu ulogu u Rusiji te da je svojim gostima pokazivala dvije stvari – Kremlj i McDonals. Slično razmišljaju i drugi Rusi. U stvari, restoran na Puškinovom trgu najpopularniji je od svih McDonalsa u svijetu. U proteklih 20 godina kroz njega je prošlo više od 130 milijuna gostiju. A zašto je taj lanac brze hrane postao popularan u bivšem Sovjetskom Savezu? George Cohon kaže da je McDonalds učinio nešto što komunističkim vlastima nikako nije uspijevalo. McDonalds ima velike planove za budućnost. Denis Hennequin predsjednik je McDonaldsa za Europu. McDonald's u ruskim gradovima trenutno ima 60 restorana. Na daljnju ekspanziju planira potrošiti 135 milijuna dolara.